CELEX: 32005D0232
Language: sl
Date: 2005-03-08 00:00:00
Title: 2005/232/SZVP: Sklep Političnega in varnostnega odbora EUJUST LEX/1/2005 z dne 8. marca 2005 o imenovanju vodje integrirane misije EU za krepitev pravne države v Iraku EUJUST LEX

18.3.2005   
            
            
               SL
            
            
               Uradni list Evropske unije
            
            
               L 72/29
            
         
      SKLEP POLITIČNEGA IN VARNOSTNEGA ODBORA EUJUST LEX/1/2005
   z dne 8. marca 2005
   o imenovanju vodje integrirane misije EU za krepitev pravne države v Iraku EUJUST LEX
   (2005/232/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2005/190/SZVP z dne 7. marca 2005 o integrirani misiji EU za krepitev pravne države v Iraku, EUJUST LEX (1) in zlasti člena 9(1) Skupnega ukrepa,
   ob upoštevanju naslednjega:
   
               (1)
            
            
               V členu 9(1) Skupnega ukrepa 2005/190/SZVP je določeno, da Svet pooblasti Politični in varnostni odbor za sprejemanje ustreznih odločitev v skladu s členom 25 Pogodbe, vključno z odločitvijo, da na predlog generalnega sekretarja/visokega predstavnika imenuje vodjo misije.
            
         
               (2)
            
            
               Generalni sekretar/visoki predstavnik je predlagal, da se imenuje Stephan WHITE –
            
         SPREJEL NASLEDNJI SKLEP:
   Člen 1
   Stephan WHITE je imenovan za vodjo integrirane misije EU za krepitev pravne države v Iraku, EUJUST LEX, od dneva začetka delovanja misije. Do tega datuma bo deloval kot vodja enote za načrtovanje.
   Člen 2
   Ta sklep začne učinkovati z dnem sprejetja.
   Uporablja se do 30. junija 2006.
   
      V Bruslju, 8. marca 2005
      
         
            Za Politični in varnostni odbor
         
         
            Predsednik
         
         P. DUHR
         
      
   
   
      (1)  UL L 62, 9.3.2005, str. 37.